Nikonov AN-94

KinnigBroDoareFuzuilh-arsailh damaotomatek (tennadeg daou denn)/aotomatekMont en-droTennata dre amprest-gazoù, pistonMunision5,45 × 39 mm M74Bloaz krouidigezh1994Perzhioù teknikelMas (hep kartouchenn)3,850 kgHirder943 mm (lamm dibleget), 728 mm (lamm pleget)Hirder ar c'hanol405 mmHed-tenn pleustrek400 mTizh mont e-maez ar boledoù900 m/sLusk-tennañ600 tenn/mn (mod aotomatek)1.800 tenn/mn (mod daou denn damaotomatek)Endalc'hKarger fiñv 30 kartouchennLezennRummad e Bro-C'hallA
An Nikonov AN-94 pe Nikonov AN-94 "Abakan" (e rusianeg : АН-94 «Абака́н», pe 5,45-мм автомат Никонова обр. 1987 г. hervez he anv ofisiel) zo ur fuzuilh-arsailh krouet e penn-kentañ ar bloavezhioù 1990 e Rusia gant Gennady Nikonov, a laboure en embregerezh IJMACH (ИЖМАШ e rusianeg).

 Deskrivadur 
An AN-94 a implij kartouchennoù 5,45 × 39 mm M74 hag ur c'harger fiñv 30 tenn (pe lod brasaet er memes doare ha gant an AK-74 hag an AEK-971). Savet eo tro-dro d'ur sistem tennata dre amprest-gazoù evel ar fuzuilhoù-arsailh rusian kent. Gallout a reer ouzhpennañ ur banner-greunadennoù dezhi.

An dra nevez degaset gant an AN-94 e oa he mod daou denn. Ijinet e oa bet evit tennañ daou voled deus renk gant ul lusk uhel-kenañ (1800 tenn/mn). Evel-se ne veze ket santet c'hoazh efed argil an tenn kentañ pa veze tennet an eil bannadell. Kement-mañ a oa graet evit kaout muioc'h a chañsoù da dizhout ur sibl. Lakaat a rae gwikefre an arm da vezañ luzietoc'h ha keroc'h da broduiñ FERGUSON Jonathan, Russian AN-94 self-loading rifle, ARES, 12/04/2017 (lennet d'ar 17/10/2024).

 Implij 
Evel an AEK-971 e oa bet krouet an Nikonov AN-94 "Abakan" evit kemer plas an AK-74 McNAB Chris, Armes à feu Encyclopédie visuelle, L'Imprévu, 2022, pp. 180-181, met ur wech c'hoazh he c'houst uhel hag he sevel luziet a lakaas ar fuzuilh-arsailh da vezañ roet da vegennoù al lu rusian nemetken. Implijet eo bet dreist-holl gant ar strollad stourm Spetsnaz e-kerzh brezel Tchetchenia.

 Liammoù diavaez 
 Filmig rusian evit kinnig an AN-94 Akaban
 Filmig kinnig an AN-94 Akaban gant an embregerezh Ijmach

 Daveennoù 

Rummad:Fuzuilhoù-arsailh
Rummad:Armoù Rusia